Príloha č. 1 k Rozhodnutiu č.: **276/R/22-S**

**PÍSOMNÁ INFORMÁCIA PRE POUŽÍVATEĽA**

**Názov vet. prípravku:**

**eSHa EXIT**

**Zloženie:**

1 ml prípravku obsahuje: 6,3 mg diaminoakridín, 0,31 mg oxalát malachitovej zelene, 0,79 mg metylrozanilíniumchlorid, 3,98 mg metyltioníniumchlorid.

**Popis vet. prípravku:**

Číra tmavozelená kvapalina.

**Druh a kategória zvierat:**

Akváriové ryby.

**Charakteristika:**

Veterinárny prípravok určený na aplikáciu do akváriovej vody. Prípravok eSHA EXIT môže napomôcť pri ošetrení rýb postihnutých ektoparazitmi (Ichthyophthirius alebo Oodinium).

Ryby sa stávajú ľahkou obeťou predovšetkým tzv. „chovateľských ochorení“, ktorými rozumieme tiež ochorenia, ktoré sú nebezpečné najmä v nádržiach s veľmi hustým osídlením rýb a zlými životnými podmienkami. Tieto ochorenia sa vyskytujú aj vo voľnej prírode, kde však nie sú také nebezpečné, pretože v týchto podmienkach sú ryby viac izolované v dôsledku veľkých objemov vody.

K takýmto pochoreniam patrí Ichthyophthirius („krupička“), ktorú akvaristi označujú aj ako Ichthyo a to vo všetkých formách; ďalej k nim patrí tzv. Oodinium („zamatová choroba“), kedy sa na rybách objavuje v pokročilom štádiu veľmi jemná krupica. Obaja jednobunkový ektoparaziti sa množia delením. Z nových zárodkov sa vyvíjajú ďalšie parazity, tvoriace zhluky voľne plávajúce vo vode, ktoré napádajú ďalšie ryby. Prípravok eSHa EXIT napomáha znížiť množstvo tak materských pôvodcov ochorení (na koži a plutvách), ako aj voľne plávajúcich jedincov. Prispieva k zlepšeniu welfare rýb taktiež pri výskyte odolných foriem, ako je napríklad anglicky nazývaný „pepper stip“. U niektorých foriem Ichthio sú známe veľmi odolné kmene, ktoré sa usídlia na rybách, spočiatku neškodia alebo prípadne ležia na dne nádrže ako cysty. Tieto formy však rýchlo spôsobia ďalšie nové ochorenia, akonáhle sa zhorší kvalita vody, alebo sa do akváriá vysadia nové oslabené ryby. Prípravok eSHa EXIT môže v takýchto prípadoch pomôcť znížiť riziko napadnutia rýb týmito parazitmi.

**Dávkovanie:**

Pri dávkovaní prípravku obráťte fľaštičku hore dnom a stláčajte priesvitnú pipetu.

20 kvapiek = 1 ml.

1 deň: 20 kvapiek na 100 litrov vody

2. deň: 10 kvapiek na 100 litrov vody

3. deň 10 kvapiek na 100 litrov vody

U veľmi odolných kmeňov Ichthyo môžete dávkovanie predĺžiť na 4. a 5. deň, kedy sa dávkuje opäť po 10 kvapiek na 100 litrov vody.

**Pokyny:**

K aplikácii nie je potrebná separátna nádrž, ani zvyšovanie teploty alebo výmena vody.

Prípravok eSHa EXIT sa odbúrava samovoľne. Prípravok eSHa EXIT sa môže používať spolu s prípravkom eSHa 2000 pri štandardnom dávkovaní. Tým sa dosiahne ešte širšie pôsobenie.

**Filtrácia:**

\* Pokračujte vo filtrácii cez filtračnú vatu, nie však cez adsorbujúce médiá ako je napr. aktívne uhlie.

\* V priebehu aplikácie prípravku vyraďte z prevádzky UV-sterilizátory a ionexové živice, pretože môžu za určitých okolností ovplyvniť účinok použitého prípravku.

**Vzájomné interakcie s inými prípravkami:**

\* Rôzne kombinácie prípravkov používajte len vtedy, ak to výrobca odporúča.

\* Oxidačné činidlá (peroxid vodíka), kondicionéry vody, ionexové živice a ultrafialové svetlo ovplyvňujú pôsobenie mnohých prípravkov v dôsledku rôznych procesov, ako je oxidácia, redukcia alebo adsorpcia. Po ukončení aplikácie vymeňte 30 až 50 % vody za vodu čistú.

**Odporúčanie:**

Po ošetrení rýb prípravkami eSHa EXIT a eSHa 2000 odporúčame použiť prípravok eSHa OPTIMA (kombinácia stopových prvkov, minerálnych látok a vitamínov), stimuluje a rýchlo zvyšuje prirodzenú imunitu.

**Upozornenia:**

Uchovávajte mimo dohľadu a dosahu detí. Veterinárny prípravok. Určené len pre okrasné ryby. Veterinárny prípravok sa nesmie používať na ošetrenie rýb, vrátane ikier a plôdika určených na produkciu potravín. Dodržujte odporúčané dávkovanie. S prípravkom zaobchádzajte obozretne, vyvarujte sa kontaktu s očami alebo kožou. Po manipulácii si dôkladne umyte ruky. Fľaštičku s prípravkom uchovávajte v pôvodnom obale, spolu s písomnou informáciou. Nepoužívajte po uplynutí dátumu exspirácie.

**Spôsob uchovávania:**

Uchovávajte pri izbovej tepote. Chráňte pred mrazom.

**Veľkosť balenia:**

20 ml na 2 000 litrov vody (180 ml, 500 ml, 1 000 ml).

**Označenie:**

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika,

[www.macenauer.eu](http://www.macenauer.eu).

Schvaľovacie číslo: 276/R/22-S

Príloha č. 2 k Rozhodnutiu č.: **276/R/22-S**

**vonkajší obal = papierová krabička**

**Názov vet. prípravku:**

**eSHa EXIT**

**20 ml (180 ml, 500 ml, 1 000 ml)**

Veterinárny prípravok určený na aplikáciu do akváriovej vody, ktorý môže napomôcť pri ošetrení rýb pri podozrení na výskyt vonkajších parazitov (napr. krupica).

**Zloženie:**

1 ml prípravku obsahuje: 6,3 mg diaminoakridín, 0,31 mg oxalát malachitovej zelene, 0,79 mg metylrozanilíniumchlorid, 3,98 mg metyltioníniumchlorid.

Pred použitím si prečítajte písomnú informáciu pre používateľa.

**Spôsob uchovávania:**

Uchovávajte pri izbovej tepote. Chráňte pred mrazom. Uchovávajte mimo dohľadu a dosahu detí.

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika.

Schvaľovacie číslo: 276/R/22-S

EXSP., ćíslo šarže: viď obal

**vnútorný obal = etiketa**

**Názov vet. prípravku:**

**eSHa EXIT**

**20 ml (180 ml, 500 ml, 1 000 ml)**

EXSP., číslo šarže: viď obal